**Regionálny úrad verejného zdravotníctva**

**so sídlom v Žiline, V. Spanyola 27, PSČ 011 71**

Tel.: 041/7233843 FAX: 041/7235465 E-mail: za.hdm@uvzsr.sk IČO: 17335876 Číslo: A/2021/00422/HDM/Mi  V Žiline, 25.02.2021

**R O Z H O D N U T I E**

Regionálny úrad verejného zdravotníctva so sídlom v Žiline ako príslušný orgán podľa § 3 ods. 1 písm. c) v spojení s prílohou č. 1 a § 6 ods. 3 písm. e) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len zákon č. 355/2007 Z.z.) a podľa § 46 a § 47 zákona č. 71/1967 Zb. o správnom konaní (správny poriadok) v znení neskorších predpisov (ďalej len správny poriadok) rozhodol

 **t a k t o :**

Podľa§ 48 ods. 4 písm. e) a § 12 ods. 2 písm. n) zákona č. 355/2007 Z.z. sa  **nariaďuje** účastníkovi konania **„Materská škola,** **Suvorovova 2797/20, 010 01 Žilina“, IČO: 37 905 112** **zákaz prevádzky** **v 6. triede** **Materskej školy, Suvorovova 2797/20, 010 01 Žilina** dočasne zriadenej v priestoroch Základnej školy, Jarná 20, 010 01 Žilina **od 26.02.2021 do 11.03.2021** (vrátane) na základe hlásenia laboratórne potvrdeného prípadu nákazy novým koronavírusom SARS-CoV-2 spôsobujúcim ochorenie COVID-19 metódou antigénového testu u pedagogického zamestnanca MŠ.

 Toto opatrenie je účastník konania povinný plniť ihneď, dňom doručenia rozhodnutia.

**O d ô v o d n e n i e**

 RÚVZ so sídlom v Žiline zistil dňa 25.02.2021 laboratórne potvrdený prípad nákazy novým koronavírusom SARS-CoV-2 spôsobujúcim ochorenie COVID-19 metódou antigénového testu u pedagogického zamestnanca Materskej školy, Suvorovova 2797/20, 010 01 Žilina. Uvedená osoba sa nachádzala v MŠ naposledy dňa 25.02.2021. Vzájomný kontakt pozitívne testovanej osoby s ďalšími zamestnancami a deťmi v triede MŠ bol vyhodnotený ako priamy úzky kontakt v uzatvorenom vnútornom priestore vo vzdialenosti menšej ako 2 m, čas dlhší ako 15 minút s vysokým rizikom expozície. Takýto spôsob kontaktu predstavuje významné zdravotné riziko pre exponované osoby so zvláštnym dôrazom na deti a žiakov nižších ročníkov, kde ešte nie je dostatočne vybudovaná imunita.

 Podľa § 48 ods. 4 písm. e) zákona č. 355/2007 Z. z. RÚVZ so sídlom v Žiline vydáva zákaz alebo obmedzenie prevádzky zariadení, v ktorých dochádza k zhromažďovaniu osôb.

Podľa § 12 ods. 1 písm. a) zákona č. 355/2007 Z. z. opatrenia na predchádzanie ochoreniam sú opatrenia na predchádzanie vzniku a šíreniu prenosných ochorení.

Podľa § 12 ods. 2 písm. n) zákona č. 355/2007 Z. z. opatrenia na predchádzanie vzniku a šíreniu prenosných ochorení sú zákaz činnosti alebo prevádzky.

Podľa § 52 ods. 1 písm. a) zákona č. 355/2007 Z. z. fyzické osoby – podnikatelia a právnické osoby sú povinné plniť opatrenia na predchádzanie ochoreniam podľa § 12 ods. 2

2

písm. a) až c), e) a g) až n).

 Vzhľadom na vyššie uvedené skutočnosti bolo v záujme ochrany zdravia ľudí a  v záujme potreby prerušenia epidemiologického procesu šírenia nákazy potrebné rozhodnúť tak, ako je uvedené vo výrokovej časti tohto rozhodnutia.

**P o u č e n i e :**

Podľa § 53, § 54 správneho poriadku je možné proti tomuto rozhodnutiu podať odvolanie do 15 dní odo dňa jeho doručenia na Úrad verejného zdravotníctva Slovenskej republiky. Odvolanie sa doručuje na Regionálny úrad verejného zdravotníctva so sídlom v Žiline.

Podľa § 55 ods. 2 zák. č. 71/1967 Zb. sa odníma odkladný účinok odvolania a podľa § 55 ods. 3 citovaného zákona proti rozhodnutiu o vylúčení odkladného účinku sa nemožno odvolať.

Toto rozhodnutie je po vyčerpaní riadnych opravných prostriedkov preskúmateľné správnym súdom podľa zákona č. 162/2015 Z. z. Správny súdny poriadok.

**Doručí sa elektronicky fikciou doručenia:**

1. Materská škola, Suvorovova 2797/20, 010 01 Žilina

2. spis RÚVZ so sídlom v Žiline – odd. HDM

**Na vedomie:**

1. RÚVZ so sídlom v Žiline, Ul. V. Spanyola 27, 011 71 Žilina – odbor epidemiológie

 **MUDr. Martin Kapasný, PhD., MPH regionálny hygienik**